wickkiey/tamil-wikipedia-chunked huggingface dataset:
# குருவாயூர் குருவாயூரப்பன் கோயில்

## பக்தர்களுக்கும் அர்ச்சகர்களுக்குமான விதிமுறைகள்

### ஆடைக் கட்டுப்பாடு

ஆண் மக்கள் தமது இடையை சுற்றி முண்டோ வேட்டியோ அணிந்து கொள்ள வேண்டும். மேலும் மார்பிற்கு மேல், எந்த விதமான மேல் சட்டையையும் அணியக்கூடாது. ஆனால் மார்பகத்தை ஒரு சிறிய துண்டு அல்லது வேட்டியால் மறைப்பதை நிருவாகம் தடை செய்யாது.  
பெண்களும் சிறுமிகளும் கால்சட்டைகள் போன்ற உடைகளை அணியக்கூடாது. பெண்கள் சேலை அணியலாம். சிறுமிகள் நீண்ட பாவாடையையும் இரவிக்கைகளையும் அணியலாம். தற்பொழுது பெண்களுளுக்கு கெடுபிடிகள் கொஞ்சம் தளர்த்தப்பட்டு சல்வார் கமீஸ், சூரிதார் போன்ற உடைகளை அணிவதற்கு நிருவாகம் அனுமதி வழங்கியுள்ளது. இருந்தாலும் ஆழமான மத நம்பிக்கை கொண்ட பெண்டிர் இன்றும் சேலையோ, பாரம்பரிய கேரள நாட்டு உடைகளையோ அணிவதையே விரும்புகின்றனர். வடக்கு இந்தியர்களைப் போல் அல்லாமல், தமிழகத்திலும் கேரளத்திலும் மற்ற இதர தென் இந்திய மாநிலங்களிலும் ஹிந்து மதத்தை கடைப்பிடிக்கும் பெண்கள் தலையில் துணியை கொண்டு மறைக்கும் பழக்கத்தை கடைப்பிடிப்பதில்லை.
# குருவாயூர் குருவாயூரப்பன் கோயில்

## பக்தர்களுக்கும் அர்ச்சகர்களுக்குமான விதிமுறைகள்

### காலணிகள்

இந்தியாவில் இதர கோவில்களில் உள்ளதைப் போல, கோவிலுக்குள் காலணிகளை அணிவது கண்டிப்புடன் தடை செய்யப்பட்டுள்ளது.
# குருவாயூர் குருவாயூரப்பன் கோயில்

## பக்தர்களுக்கும் அர்ச்சகர்களுக்குமான விதிமுறைகள்

### மேல் சாந்தி (தலைமை அர்ச்சகர்) விரத வாழ்வு

மற்ற இந்துக் கோயில்களைப் போலன்றி, மூலவர் கிருஷ்ண விக்கிரகத்தைத் தொட்டு பூஜை செய்யும் தலைமை அர்ச்சகர் (மேல் சாந்தி) இல்லற வாழ்க்கையை விட்டு, கோயில் உள்ளேயே வாழ வேண்டும். வீட்டுக்கு சென்று வருதல் கூடாது. இம்முறைக்கு துணைபுரிவதற்காக மேல் சாந்தி ஆறு மாதத்திற்கு மட்டுமே தேர்ந்தெடுக்கப்படுகின்றார். ஒருவரே தொடர்ச்சியாக மேல் சாந்தியாக இருக்க நிருவாகம் அனுமதிப்பதில்லை.
# குருவாயூர் குருவாயூரப்பன் கோயில்

## இருப்பிடமும் போக்குவரத்தும்

### பேருந்து

பல தரப்பட்ட தனியார் பேருந்து நிறுவனங்களும் அரசும் குருவாயூர் கோவிலுக்கு வரும் பக்தர்களுக்காக கணக்கற்ற பேருந்துகளை இயக்குகின்றன. கோயிலுக்கு அருகிலேயே குருவாயூர் பேருந்து நிலையம் உள்ளது.
# குருவாயூர் குருவாயூரப்பன் கோயில்

## இருப்பிடமும் போக்குவரத்தும்

### தொடருந்து

குருவாயூரப்பன் கோவில் திருச்சூரில் இருந்து சுமார் 30 கிலோமீட்டர் தொலைவில் உள்ளது. திருச்சூர் இரயில் நிலையம் அனைத்து விரைவு இரயில் இணைப்புகளுடன் கூடிய வசதிகளைக் கொண்டுள்ளது. குருவாயூர் கோயிலுக்கு அண்மையில் உள்ள குருவாயூர் இரயில் நிலையத்திற்கு சென்னையில் புறப்பட்டு திருவனந்தபுரம், மதுரை மற்றும் திருச்சிராப்பள்ளி வழியாக வரும் குருவாயூர் - திருவனந்தபுரம், மதுரை - சென்னை விரைவுவண்டி வருகிறது. மேலும், எர்ணாகுளம், திருச்சூர் வழியாக குருவாயூருக்கு வரும் பயணிகளின் இரயிலும் இயக்கப்பட்டு வருகின்றன.
# குருவாயூர் குருவாயூரப்பன் கோயில்

## இருப்பிடமும் போக்குவரத்தும்

### விமான நிலையம்

குருவாயூருக்கு மிகவும் அருகில் உள்ள வானூர்தி நிலையம் கொச்சி நெடும்பாச்சேரியில் உள்ள கொச்சி பன்னாட்டு வானூர்தி நிலையம் ஆகும். இது குருவாயூரிலிருந்து 75 கிலோ மீட்டர் தொலைவில் உள்ளது. இது குருவாயூரை இந்தியாவில் உள்ள அனைத்து பெரிய நகரங்களுடன் இணைக்கிறது.
# குருவாயூர் குருவாயூரப்பன் கோயில்

## புகழ் பெற்றவர்கள்

- நாராயணீயம் இயற்றிய மேல்பத்தூர் நாராயண பட்டத்திரி
- குருவாயூர் துரை - மிருதங்க வித்வான்
- குருவாயூர் கோயில் யானை கேசவன்
- குருவாயூர் கோயில் யானை பத்மநாபன்
- குருவாயூர் கோயில் யானை வலிய கேசவன்
# குருவாயூர் குருவாயூரப்பன் கோயில்

## இதனையும் காண்க

- குருவாயூர் ஏகாதசி
# பிங்கலி வெங்கையா

**பிங்கலி வெங்கைய்யா**(*Pingali Venkayya*) (தெலுங்கு: పింగళి వెంకయ్య) (ஆகத்து 2, 1876 - சூலை 4, 1963) என்பவர் ஓர் இந்திய சுதந்திர போராட்ட வீரராவார். மகாத்மா காந்தியின் தீவிர ஆதரவாளரான இவர், இந்தியாவின் தேசியக் கொடியை வடிவமைத்தார். வெங்கையா ஆந்திரப் பிரதேசத்தில் உள்ள மச்சிலிப்பட்டணத்தின் பத்லபெனுமரு என்னும் ஊரில் பிறந்தார்.
# பிங்கலி வெங்கையா

## சுயசரிதை

மச்சிலிப்பட்டணத்தில் தனது மேனிலைப் பள்ளிப் படிப்பை முடித்து, உயர் கேம்பிரிட்ஜ் (சீனியர் கேம்பிரிட்ஜ்) பட்டத்தை முடிக்க கொழும்பிற்குச் சென்றார். பின் இந்தியா திரும்பியதுடன், அவர் வெவ்வேறு இடங்களில் பணிபுரிந்தார். அதன்பின், இலாகூரில் உள்ள ஆங்கிலேய-வேத உயர்நிலைப் பள்ளியில் உருது மற்றும் சப்பானியம் படிக்கச் சேர்ந்தார்.  
நிலவியலில் பட்டம் பெற்று, ஆந்திரப் பிரதேசத்தில் வைரச் சுரங்கம் தோண்டுதலில் சாதனை படைத்தார். அதனால் இவர் 'வைரம் வெங்கய்யா' என்று அழைக்கப்பட்டார்.தென்-ஆப்பிரிக்காவில் நடைபெற்ற போரில் இவர் இந்திய-பிரித்தானிய படையில் சேர்ந்து பணியாற்றினார். அப்பொழுது மகாத்மா காந்தியின் கொள்கைகளால் ஈர்க்கப்பட்டார்.
# பிங்கலி வெங்கையா

## தேசியக் கொடி

1947 ஆம் ஆண்டில் சுதந்திரம் பெறுவதற்கு முன்னர் இந்திய சுதந்திர இயக்கத்தின் உறுப்பினர்களால் பல்வேறு தேசியக் கொடிகள் பயன்படுத்தப்பட்டு வந்தன. காக்கிநாடாவில் நடந்த இந்திய தேசிய காங்கிரஸ் மாநாட்டின்பொழுது, மகாத்மா காந்தி இவரிடம் தனிக்கொடியை உருவாக்க அறிவுறுத்தினார். விசயவாடாவின் தேசிய மாநாட்டின்போது தேசிய கொடியை அறிமுகப் படுத்தினார். இவரது வடிவைமைப்பு முதலில் இந்திய தேசிய காங்கிரசுக்காக வடிவமைக்கப்பட்டது, பின்னர் 1947 இல் மாற்றப்பட்டது.  
முதலில் கொடியின் நடுவில் ஓர் இராட்டை இருந்தது. பின் அவ்விடத்தில் அசோகச் சக்கரம் சேர்க்கப்பட்டது. இந்திய தேசியக்கொடியைப் பருத்தித் துணியில் மட்டுமே கையால் தைக்கவேண்டும் என்று அப்போது பரிந்துரைக்கப்பட்டது. வேறு துணிகளை உபயோகிப்பது தண்டனைக்குரிய குற்றமாகும்.
# பிங்கலி வெங்கையா

## இறப்பு

தி இந்து நாளேட்டின் கூற்றுப்படி, "புவியியலாலராகவும், விவசாயியாகவும் இருந்த பிங்கலி வெங்கய்யா, மச்சிலிபட்டணத்தில் ஒரு கல்வி நிறுவனத்தை அமைத்த கல்வியாளர் ஆவார். இருப்பினும், இவர் 1963இல் வறுமையில் இறந்தார். பெரும்பாலும் சமூகத்தால் மறக்கப்பட்டார்." தேசிய கொடியை உருவாக்கிய இவர், அந்த அளவு பிரபலமாகவில்லை. இவர் 1963 ஆம் ஆண்டு தனது 86 வயதில் மறைந்தார். இவர் மறைந்து 46 ஆண்டுகளுக்குப் பிறகு, இவரை நினைவுகூரும் வகையில் 2009இல் இவரது உருவம் பொறித்த அஞ்சல்தலை வெளியிடப்பட்டது. 2011ஆம் ஆண்டில் இவருக்கு மரணத்திற்குப் பின் பாரத ரத்னா விருது வழங்கப்பட வேண்டும் என்று முன்மொழியப்பட்டது. இந்த முன்மொழிவு குறித்து முடிவு இன்னும் எடுக்கப்படவில்லை.
# மர்லின் மேன்சன்

**மர்லின் மேன்சன்** (*Marilyn Manson*) (பிறப்பு **பிரைன் ஹ்யூ வார்னர்** ; ஜனவரி 5, 1969) ஒரு அமெரிக்க இசைக் கலைஞரும் நடிகரும் ஆவார். இவர் தன்னுடைய முரண்பாடான மேடை அவதாரத்திற்காகவும் மர்லின் மேன்சன் என்ற பெயரைக்கொண்ட இசைக்குழுவின் முன்னணி பாடகர் என்ற தன்னுடைய பிம்பத்தாலும் பிரபலமானவராக இருக்கிறார். இவருடைய மேடைப் பெயர், நடிகையான மர்லின் மன்றோ மற்றும் தண்டனையளிக்கப்பட்ட கொலைகாரரான சார்லஸ் மேன்சன் ஆகியோரின் பெயர்களிலிருந்து உருவாக்கப்பட்டிருக்கிறது. இவர் மாதிரியாகக் கொள்ளும் அதிர்ச்சிகரமான பாணிகளுடனான இவருடைய தோற்றத்தோடு குழந்தைகளின் மீது மோசமான தாக்கமேற்படுத்துபவர் என்றும், இவருடைய பாடல் வரிகளை சூழ்ந்திருக்கும் முரண்பாடுகள் அனைத்தும் குறிப்பிடத்தகுந்த பொதுமக்களிடம் கவர்ச்சியை தூண்டியிருப்பதாக இவரைப் பற்றி ஊடகங்களில் நீண்டகாலமாக சித்தரிக்கப்பட்டு வந்திருக்கிறது.
# மர்லின் மேன்சன்

## ஆரம்பகால வாழ்க்கை

பிரையன் ஹக் வார்னர் ஜனவரி 5, 1969 அன்று ஓகையோ நகரத்தின், கேன்டனில் பிரைன் ஹ்யூ வார்னர் என்ற பெயரில் பார்ப் வயர் மற்றும் ஹ்யூ ஜாக் வார்னர் ஆகியோருக்கு ஒரே மகனாகப் பிறந்தார். இவருடைய *தி லாங் ஹார்ட் ரோட் அவுட் ஆஃப் ஹெல்* என்ற சுயசரிதையில் குறிப்பிடப்பட்டுள்ளதுபோல் தனது தந்தை வழியில் இவர் ஜெர்மன் மற்றும் போலந்து வம்சாவளியைச் சேர்ந்தவரார். இவருடைய தந்தை கத்தோலிக்க திருச்சபையைச் சேர்ந்தவர், இவருடைய தாயார் எபிஸ்கோபேலியன் என்பதோடு இவர் அவருடைய தாயாரின் மதத்திலேயே வளர்க்கப்பட்டிருக்கிறார். வார்னர் முதல் வகுப்பிலிருந்து பத்தாவது வகுப்புவரை ஹெரிடேஜ் கிறிஸ்துவப் பள்ளியில் படித்தார். பின்னாளில் புளோரிடாவின், ஃபோர்ட் லாடர்டேல்லில் உள்ள கார்டினல் கிப்பன்ஸ் உயர்நிலைப் பள்ளிக்கு மாற்றப்பட்டார். மேன்சன் 1987ஆம் ஆண்டில் உயர்நிலைப்பள்ளியில் பட்டம் பெற்றார். 1990ஆம் ஆண்டில் புரோவார்ட் கம்யூனிட்டி கல்லூரியில் மாணவரானார். இவர் பத்திரிக்கையாளராவதற்கான பட்டப்படிப்பில் சேர்ந்தார். பின்னர், தெற்கு புளோரிடாவிற்கான *25வது பேரலல்* என்ற வாழ்க்கைமுறை பத்திரிக்கைக்கு இசைக் கட்டுரைகளை எழுதி வந்தார்.
# மர்லின் மேன்சன்

## இசை வாழ்க்கை

1989 ஆம் ஆண்டில் கித்தார் கலைஞர் ஸ்காட் புட்ஸ்கி என்பவருடன் சேர்ந்து*மேன்சன் அண்ட் தி ஸ்பூக்கி கிட்ஸ்* என்ற இசைக்குழுவை உருவாக்கினார் (இந்தப் பெயர் மர்லின் மேன்சன் என்று 1992 ஆம் ஆண்டில் சுருக்கப்பட்டது). இக்குழுவில் வார்னர் பாடல் வரிகளை எழுதினார். வார்னர் மர்லின் மேன்சன் என்ற மேடைப் பெயரை வைத்துக்கொண்டார். மேலும் சுழலும் இசைக்கலைஞர்களின் வரிசையுடன் சேர்ந்து, 1990 ஆம் ஆண்டில் இசைக்குழுவின் முதல் பாடலை *மர்லின் மேன்சன் & தி ஸ்பூக்கி கிட்ஸ்* என்ற பெயரில் பதிவு செய்தார்.  
அமெரிக்காவில் மட்டும், இசைக்குழுவின் மூன்று இசைத் தொகுப்பகள் பிளாட்டினம் மற்றும் மூன்று தங்க விருதுகளைப் பெற்றது. முதல் பத்து பட்டியலில் மூன்று அறிமுக வெளியீடுகளையும் கொண்டிருந்தது. மேன்சன் முதலில் *ஜாக் ஆஃப் ஜில்* இசைக்குழுவின் தயாரிப்பாளராகவே பணியாற்றினார். இந்த இசைக்குழு பெயர் பெறுவதற்கும் இசைக்குழுவின் முதலாவது பதிவுகளை தயாரிக்கவும் உதவினார். "மை கேட்" என்ற பாடலுக்கு கித்தார் இசைத்திருந்தார். மேன்சன் பின்னாளில் தொடக்ககால ஜாக் ஆஃப் ஜில்லின் பதிவுகளின் தொகுப்பான *ஹூமிட் டீனேஜ் மீடியோகிரிட்டி 1992-1995* என்ற இசைக்குழுவின் தொகுப்பிற்கு பாடல் வரிகளை எழுதினார். டிஎம்எக்ஸின் இசைத் தொகுப்பான *ஃபிளெஷ் ஆஃப் மை ஃபிளெஷ், பிளட் ஆஃப் மை பிளட்* மற்றும் காட்ஹெட்டின் *2000 இயர்ஸ் ஆஃப் ஹ்யூமன் எர்ரர்* போன்றவற்றில் சிறப்பு விருந்தினராக மேன்சன் தோன்றியிருக்கிறார்.
# மர்லின் மேன்சன்

## திரைப்படம் மற்றும் தொலைக்காட்சி

*லாஸ்ட் ஹைவே* என்ற டேவிட் லின்ச்சின் திரைப்படத்தில் 1997 ஆம் ஆண்டு மேன்சன் நடிகராக அறிமுகமானார். பின்னர், பல்வேறுவிதமான சிறிய கதாபாத்திரங்களில் தோன்றினார், *பார்ட்டி மான்ஸ்டர்* , பின்னாளில் தன்னுடைய காதலியான ரோஸ் மெக்காவனின் 1998 ஆம் ஆண்டு திரைப்படமான *ஜா பிரேக்கர்* ; ஆசியா அர்ஜெண்டினோவின் 2004 ஆம் ஆண்டு திரைப்படமான *தி ஹார்ட் இஸ் டிசீட்புல் எபோ ஆல் திங்ஸ்* ; *ரைஸ்: பிளட் ஹன்டர்*, *த ஹயர்: பீட் த டெவில்*போன்றவை.  
*சார்லி அண்ட் தி சாக்லேட் ஃபேக்டரி* என்ற படத்தில் வில்லி வோன்காவாக தனது நடிப்பிற்கான தாக்கமாக மேன்சனைப் பயன்படுத்திக்கொண்டதாக ஜானி டெப் குறிப்பிட்டிருக்கிறார். மேன்சனும்கூட இந்தத் திரைப்படத்தில் வில்லி வோன்காவாக நடிப்பதற்கான தன்னுடைய ஆர்வத்தை வெளிப்படுத்தியிருந்தார்.
# மர்லின் மேன்சன்

## ஓவியகலை

2004 ஆம் ஆண்டு i-D என்ற பத்திரிகைக்கு அளித்த பேட்டியில், 1999 ஆம் ஆண்டு ஐந்து நிமிட கருத்துத் துண்டுகளை உருவாக்கி அவற்றை போதைப்பொருள் விற்பனையாளர்களுக்கு விற்றபோது, நீர் வண்ண ஓவியராக தனது வாழ்க்கையைத் தொடங்கியதாக மேன்சன் கூறினார். செப்டம்பர் 13–14, 2002 அன்று, இவரது முதல் ஓவியக் கண்காட்சியான தி கோல்டன் ஏஜ் ஆஃப் க்ரோடெஸ்க், லாஸ் ஏஞ்சல்ஸ் கான்டெம்பரரி கலையரங்கத்த்தில் நடைபெற்றது.  
மேன்சன் தான் சுயமாக அறிவித்துக்கொண்ட இசை இயக்கத்திற்கு **செலிபிரேட்டேரியன் கார்ப்பரேஷன்** என்று ஒரு இயகத்பெயரிட்டார். இந்த இயக்கத்திற்காக "நாங்கள் எங்களுடைய நிழல்களை அதற்குள்ளாக நின்றுகொண்டிருப்பவர்களிடத்தில் விற்பனை செய்வோம்" என்ற ஒரு வாசகத்தையும் உருவாக்கினர்.
# மர்லின் மேன்சன்

## தொண்டு பணிகள்

மேன்சன் தனது வாழ்க்கை முழுவதும் பல்வேறு தொண்டு நிறுவனங்களுக்கு ஆதரவளித்துள்ளார். 2002 ஆம் ஆண்டில், உயிருக்கு ஆபத்தான நோயால் பாதிக்கப்பட்ட ஒரு ரசிகருடன் இணைந்து பணியாற்ற மேக்-ஏ-விஷ் அறக்கட்டளையுடன் இணைந்து பணியாற்றினார். டென்னசியைச் சேர்ந்த 16 வயதான ஆண்ட்ரூ பெய்ன்ஸ் என்பவரது *தி கோல்டன் ஏஜ் ஆஃப் க்ரோடெஸ்க்* என்ற இசைத் தொகுப்பிற்கு பின்னணி குரல்களைப் பதிவு செய்ய முன்வந்தார். காங்கோ ஜனநாயகக் குடியரசில் வீட்டு மற்றும் பாலியல் துன்புறுத்தலால் பாதிக்கப்பட்டவர்களுக்கு உதவ பணம் திரட்டிய ஆக்ஸ்பாமின் 2013 "ரம்பிள் இன் தி ஜம்பிள்" நிகழ்வில் பங்களித்தார். குறைந்த வருமானம் கொண்ட குடும்பங்களின் குழந்தைகளுக்கு இசைக்கருவிகள் மற்றும் கல்வியைக் கற்க உதவும் *மியூசிக் ஃபார் லைஃப்* மற்றும் *லிட்டில் கிட்ஸ் ராக்* போன்ற பல்வேறு நிகழ்ச்சிகளுக்கும் இவர் ஆதரிவளித்துள்ளார். இவர் *புராஜெக்ட் நைட்லைட்* என்ற குழுவுடன் இணைந்து பணியாற்றியுள்ளார். இது குழந்தைகள் மற்றும் வயது வந்தோர் உடல் மற்றும் பாலியல் துன்புறுத்தலுக்கு எதிராகப் பேச ஊக்குவிக்கிறது.
# பியுஷ் மிஷ்ரா

**பியுஷ் மிஷ்ரா** (*Piyush Mishra*; 13 சனவரி 1963) என்பவர் ஒரு இந்திய திரைப்பட நடிகரும், இசையமைப்பாளரும், கவிஞரும், பாடகரும், திரைக்கதை, கதைவசன எழுத்தாளரும் ஆவார். அவர் தன் ஆரம்ப கால வாழ்க்கையை குவாலியரில் கழித்தார். அங்குதான் கல்வியும் பெற்றார்.
# பியுஷ் மிஷ்ரா

## தொழில் வாழ்க்கை

### தியேட்டரும் தொலைக்காட்சியும்

1986 இல் புது டெல்லியின் தேசிய நாடகப் பள்ளியில் தன் பட்டப்படிப்பை முடித்தபின், இவர் தன் பணியை ஒரு மேடைநாடக நடிகராகத் தொடங்கி, ஆக்ட்-1 குழுவின் (1990–1995) ஒரு அங்கமாக பல நாடகங்களை எழுதி இயக்கத் தொடங்கினார். 1996 இல், அஸ்மிடா தியேட்டர் குழுவில் இணைந்து, தன் பிரபலமான தனி மனித காட்சிகளான **பியுஷ் மிஷ்ராவுடன் ஒரு மாலைப் பொழுது** நிகழ்ச்சிகளை நடத்தினார். அஸ்மிடாவின் பிரபல நாடகங்களுக்கான கவிதைகளை எழுதினார். ஆபரேஷன் திரி ஸ்டாரில் "ஆக்சிடண்டல் டெத் ஆஃப் அன் அனார்கிஸ்ட்" இல் பியுஷ் ஒரு பைத்தியமாக நடித்தார். ஸ்வதேஷ் தீபக்கின் *கோர்ட் மார்சியலில்* ரஞ்சித் கபூருடன் (1991) முதன்முதலாக சூரத் சிங்காகவும் அர்விந்த் கவுரின் (1996) இயக்கத்தின் கீழ் பின்னர் நடித்ததையும் வைத்தே பியுஷ் அதிகம் அறியப்பட்டார்.  
ஸ்ரீ்ராம் சென்டர் ரெப் நிறுவனத்துக்காக "காமடி ஆஃப் டெரரை" பியுஷ் மிஷ்ரா இயக்கினார். ஸ்டார் டிவிக்காக டிக்மான்ஷு துலியாவின் இயக்கத்தில் வந்த ராஜ்தானி என்ற தொலைக்காட்சி தொடரிலும் மிஷ்ரா நடித்துள்ளார்.
# பியுஷ் மிஷ்ரா

## தொழில் வாழ்க்கை

### திரைப்படங்கள்

1998 இல் வெளிவந்த மணி ரத்னத்தின் படமான தில் சேதான் மிஷ்ராவின் முதல் படமாகும். இருந்தும் தொடர்ந்து நாடக வாய்ப்புக்காக டெல்லியிலே தங்கினார். 2001 ஆம் ஆண்டு படமான ராஜ்குமார் சந்தோஷியின் "த லெஜண்ட் ஆஃப் பகத் சிங்கில்" வசனங்கள் எழுதிய போதுதான் அவர் முதன்முதலாக நாடக ஆசிரியரில் இருந்து திரைக்கதை ஆசிரியராக மாறினார்.
# பியுஷ் மிஷ்ரா

## திரைப்பட விவரங்கள்

### நடிகர்

- சர்தார் (1993)(கவுரவத் தோற்றம்)
- தில் சே (1998)
- சாமுராய் (தமிழ்) (2002)
- மக்பூல் (2003)
- பட்டர்பிளை (2003)
- சாலா பந்தர்! 2003)
- ஏக் தின் 24 காண்டே (2003)
- மாத்ருபூமி (2003)
- தீவார் (2004)
- சூப்பர் (தெலுங்கு) (2005)
- 1971 (2007)
- ஜூம் பராபர் ஜூம் (2007)
- குலால் (2009)
# பியுஷ் மிஷ்ரா

## திரைப்பட விவரங்கள்

### பாடல்வரிகள்

- தில் பே மாத் லே யார்!! (2000)
- பிளாக் பிரைடே (2004)
- ஆஜா நச்லே (2007)
- டஷன் (2008)
- குலால் (2009)
# பியுஷ் மிஷ்ரா

## திரைப்பட விவரங்கள்

### திரைக்கதை மற்றும் கதைவசனம்

- த லெஜண்ட் ஆஃப் பகத் சிங் (2002) - கதைவசனம்
- யாஹன் (2005) - திரைக்கதை, கதைவசனம்
- 1971 (2007) - திரைக்கதை
# பியுஷ் மிஷ்ரா

## திரைப்பட விவரங்கள்

### பாடகர்

- ஆரம்ப் ஹே பிரசந்த் குலால்-2009)
- யாரா மவுலா (குலால்-2009)
- துனியா (குலால்-2009)
- ஜப் ஷேஹர் ஹமாரா (குலால்-2009)
- (துனியா) விமல் ஷர்மா(குலால் 2009)
# ஜிம் மோரிசன்

**ஜேம்ஸ் டக்ளஸ் மோரிசன்** *(James Douglas Morrison)* (திசம்பர் 8,1943 - சூலை 3,1971) என்பவர் ஒரு அமெரிக்கப் பாடகரும் பாடலாசிரியரும் கவிஞரும் ஆவார். இவர் தி டோர்ஸ் என்ற ராக் இசைக்குழுவின் முன்னணிப் பாடகராகவும் முதன்மைப் பாடலாசிரியராகவும் இருந்தார். இவரது ஆற்றல்மிக்க ஆளுமை, கவிதை வரிகள், தனித்துவமான குரல், ஒழுங்கற்ற அதே நேரம் கணிக்க முடியாத நடிப்பு, இவரது வாழ்க்கை இளமைக்கால மரணத்தைச் சுற்றியுள்ள வியத்தகு சூழ்நிலைகள் காரணமாக, மோரிசன் இசை விமர்சகர்களாலும் இரசிகர்களாலும் ராக் வரலாற்றில் மிகவும் செல்வாக்கு மிக்க முன்னணி நபர்களில் ஒருவராக கருதப்படுகிறார். இவரது மரணத்திற்குப் பிறகு, இவரது புகழ் தலைமுறை இடைவெளியையும் இளைஞர்களிடம் வெளிப்படும் எதிர்கலாச்சாரத்தையும் பிரதிநிதித்துவப்படுத்தும் புரட்சிகர அடையாளச் சின்னமாக இருந்தார்.  
1965-ஆம் ஆண்டில் இசைவிசைப்பலகைக் கலைஞர் ரே மான்சரெக் உடன் இணைந்து கலிபோர்னியாவின் வெனிஸில் டோர்ஸ் நிறுவனத்தை மோரிசன் நிறுவினார். மெரிக்காவில் இவர்களின் இசைக்குழுவின் தலைப்பு அறிமுகத் தொகுப்பிலிருந்து எடுக்கப்பட்ட பாடலான "லைட் மை ஃபயர்" என்ற பாடல் பிரபலமாகும் வரை இந்தக் குழு தெளிவற்ற இலக்குடனே இருந்தது. மோரிசன் டோர்ஸுடன் மொத்தம் ஆறு படப்பிடிப்பு தளத்தில் உருவாக்கப்பட்ட இசைத் தொகுப்புகளைப் பதிவு செய்தார், இவை அனைத்தும் நன்றாக விற்பனையாயின. அவற்றில் பல விமர்சன ரீதியான பாராட்டைப் பெற்றன. இசைக்குழு நேரலையில் நிகழ்ச்சிகள் நடக்கும் போது இவர் அடிக்கடி பேசும் வசன கவிதை பத்திகளை வழங்கினார். மன்சரெக் மோரிசனை மோரிசன் “கிப்பி எதிர்பண்பாட்டு கிளர்ச்சியை உள்ளடக்கியவர்" என்று கூறினார்.  
மோரிசன் வளர்த்துக் கொண்ட மதுசார்புத்தன்மை சில சமயங்களில் மேடையில் இவரது செயல்திறனைப் பாதித்தது. 1971 ஆம் ஆண்டில், மோரிசன் எதிர்பாராத விதமாக தனது 27 வயது பாரிஸ் குடியிருப்பில் இறந்தார். இவரது இறப்பு தொடர்பாக பல முரண்பட்ட சாட்சி அறிக்கைகள் கிடைக்கப் பெற்றன. பிணக்கூறு அறிக்கை எதுவும் செய்யப்படாததால், மோரிசனின் மரணத்திற்கான காரணம் சர்ச்சைக்குரியதாகவே உள்ளது.  
ஜிம் மோரிசன் இறந்த பிறகு மேலும் இரண்டு இசைத் தொகுப்புகளை *தி டோர்ஸ்* பதிவு செய்திருந்தாலும், மோரிசனின் மரணம் இசைக்குழுவின் நல்வாய்ப்புகளைப் பெரிதும் பாதித்தது. மோரிசனின் இறப்பிற்கு இரண்டு ஆண்டுகளுக்குப் பிறகு அவர்கள் பிரிந்தனர். 1993 ஆம் ஆண்டில், மோரிசன் மரணத்திற்குப் பிறகு மற்ற டோர்ஸ் உறுப்பினர்களுடன் *ராக் அண்ட் ரோல்* *ஹால் ஆஃப் ஃபேமில்* சேர்க்கப்பட்டார். *ரோலிங் ஸ்டோன்*, *என். எம். இ* மற்றும் *கிளாசிக் ராக்* ஆகியவை மோரிசனை எல்லா காலத்திலும் சிறந்த ராக் பாடகர்களில் ஒருவராக மதிப்பிட்டுள்ளன.
# ஜிம் மோரிசன்

## வாழ்க்கை வரலாறு

[தொகு]
# ஜிம் மோரிசன்

## வாழ்க்கை வரலாறு

### தொடக்க காலமும் கல்வியும்

[தொகு]
மோரிசன் 1943 ஆம் ஆண்டு திசம்பர் ஆம் நாள் அன்று புளோரிடாவின் மெல்போர்னில் கிளாரா வர்ஜீனியா, லெப்டினன்ட் ஜார்ஜ் ஸ்டீபன் மோரிசன் ஆகியோருக்கு மகனாகப் பிறந்தார். இவரது மூதாதையர்கள் ஸ்காட்டிஷ், ஐரிய ஆங்கில மரபினர் ஆவர். 1964-ஆம் ஆண்டில், டோன்கின் வளைகுடா சம்பவத்தின் போது அட்மிரல் மோரிசன் அமெரிக்க கடற்படைப் படைகளுக்கு தலைமை தாங்கினார். அடுத்த ஆண்டு, 1965 ஆம் ஆண்டில், இந்த சம்பவம் வியட்நாம் போரில் அமெரிக்க ஈடுபாட்டை நியாயப்படுத்த பயன்படுத்தப்பட்ட ஒரு முன்னணி சாக்குப்போக்காக இருந்தது. மோரிசனுக்கு ஒரு இளைய சகோதரியான, ஆன் ராபின், 1947 இல் நியூ மெக்சிகோவின் அல்புகெர்க்கில் பிறந்தார். ,ஒரு தம்பி ஆண்ட்ரூ லீ மோரிசன், 1948 இல் கலிபோர்னியாவின் லாஸ் அல்டோஸில் பிறந்தார்.  
1947 ஆம் ஆண்டில், மோரிசன் மூன்று முதல் நான்கு வயதாக இருந்தபோது, பாலைவனத்தில் ஒரு கார் விபத்தினைக் கண்டதாகக் கூறப்படுகிறது, இதன் போது ஒரு டிரக் கவிழ்ந்தது மற்றும் சில பூர்வீக அமெரிக்கர்கள் சாலையின் ஓரத்தில் காயமடைந்தனர். இந்தச் சம்பவத்தை அவர் 1970 ஆம் ஆண்டு *மோரிசன் ஹோட்டல்* இசைத்தொகுப்பின் டோர்ஸ் பாடலான "பீஸ் ஃப்ராக்", 1978 ஆம் ஆண்டு மரணத்திற்குப் பிந்தைய இசைத் தொகுப்பான *அமெரிக்கன் பிரேயரில்* அவரது உரையாடல் நிகழ்ச்சிகளான "*டான்ஸ் ஹைவே*" மற்றும் "*கோஸ்ட் சாங்*" ஆகியவற்றில் குறிப்பிட்டுள்ளார். இந்தச் சம்பவத்தை தனது வாழ்க்கையின் மிகவும் ஆக்கபூர்வமான நிகழ்வு என்று மோரிசன் விவரித்தார், மேலும் இவரது பாடல்கள், கவிதைகள் மற்றும் நேர்காணல்களில் படங்களில் இதைப் பற்றி மீண்டும் மீண்டும் குறிப்பிட்டார்.
# ஜிம் மோரிசன்

## கவிதை மற்றும் திரைப்படம்

வளரிளம் பருவத்தில் மோரிசன் எழுதத் தொடங்கினார். கல்லூரியில் அவர் தொடர்புடைய துறைகளான, மேடை நாடகம், திரைப்படம் மற்றும் ஒளிப்பதிவு ஆகியவற்றைப் படித்தார்.  
*த லார்ட்ஸ்/நோட்ஸ் ஆன் விஷன்* மற்றும் *த நியூ கிரீசர்ஸ்* என்ற இரண்டு கவிதைப் பதிப்புகளை 1969-ஆம் ஆண்டு தானே வெளியிட்டார். *த லார்ட்ஸில்* , முக்கியமாக இடம், மக்கள், நிகழ்வுகள் பற்றிய சிறிய விவரிப்புகள் மற்றும் சினிமாவைப் பற்றிய மோரிசனின் கருத்துகள் ஆகியவை இருந்தன. *த நியூ கிரியேசர்ஸின்* வரிகள் வடிவத்தில், உணர்வில், வெளித் தோற்றத்தில் கவிதைகளைப் போல் இருந்தன. இந்த இரண்டு புத்தகங்களும் பின்னர் ஒன்றாக ஒரே புத்தகமாக இணைக்கப்பட்டு *த லார்ட்ஸ் அண்ட் த நியூ கிரீசர்ஸ்* என்ற பெயரில் வெளியிடப்பட்டது. மோரிசனின் வாழ்நாளில் பிரசுரிக்கப்பட்ட எழுத்துகள் இவை மட்டுமே ஆகும்.  
*நோ ஒன் ஹியர் கெட்ஸ் ஔட் அலைவ்* என்ற டேனி சுகர்மேனின் மோரிசன் பற்றிய வாழ்க்கை வரலாற்றுப் புத்தகத்திற்கு முதலெண்ணங்கள் எழுதிய பீட் கவிஞர் மைக்கேல் மெக்ல்யூரோடு மோரிசன் நண்பரானார். மெக்ல்யூர் மற்றும் மோரிசன் பல எடுக்கப்படாத படங்களுக்காக ஒன்று சேர்ந்ததாகக் கூறப்படுகிறது. இதில் மெக்ல்யூரின் பிரபலமான *த பியர்ட்* என்ற நாடகத்தின் திரைப்பட வடிவமும் அடங்கும். இது நடந்திருந்தால் மோரிசன் இதில் பில்லி த கிட் ஆக நடித்திருப்பார்.  
மோரிசன் இறந்த பிறகு, மோரிசனின் கவிதைகள் கொண்ட இரண்டு புத்தகங்கள் வெளியிடப்பட்டது. மோரிசனின் கவிதைகளின் உரிமையை வைத்திருந்த காதலி பேமிலா கர்சனின் பெற்றோர், புகைப்படக் கலைஞர் ஃப்ரேங்க் லிசியாண்ட்ரோ ஆகியோரால் இந்தப் புத்தகத்தின் உள்ளடக்கம் தேர்வு செய்யப்பட்டு சரியான வரிசையில் வைக்கப்பட்டது. *த லாஸ்ட் ரைட்டிங் ஆஃப் ஜிம் மோரிசன்* முதல் தொகுப்பு, *வைல்டர்னஸ்* என்று பெயரிடப்பட்டது. இது 1988ம் ஆண்டு வெளியிடப்பட்ட உடனேயே *நியூயார்க் டைம்ஸின்* அதிக விற்பனையான புத்தகம் என்ற பெயரை பெற்றது. 1990ல் வெளியிடப்பட்ட *த அமெரிக்கன் நைட்,* தொகுப்பு 2 என்பதும் நல்ல வெற்றியைப் பெற்றது.  
மோரிசன் இரண்டு தனித்தனி நேரங்களில் தொழிற்முறை சார்ந்த இசை ஒலிப்பதிவு கூடத்தில் தனது சொந்தக் கவிதையைப் பதிவு செய்தார். இவ்வாறான ஒலிப்பதிவுகள்
முதல் முறை 1969-ஆம் ஆண்டில் லாஸ் ஏஞ்சல்ஸிலும் இரண்டாவது முறை 1970 ஆம் ஆண்டு டிசம்பர் 8ஆம் நாளிலும் நடந்தன. இரண்டாவது பதிவு நேரத்திற்கு மோரிசனின் பல தனிப்பட்ட நண்பர்கள் வந்திருந்தனர். இந்த 1969 காலகட்டத்தில் செய்யப்பட்ட சில ஒலிப்பதிவுகள் பூட்லெக் இசைத்தொகுப்பான *த லாஸ்ட் பேரிஸ் டேப்ஸுக்கு* கொடுக்கப்பட்டது. பின்னர் இவை 1978ஆம் ஆண்டில் வெளியான த டோர்ஸின் *அன் அமெரிக்கன் ப்ரேயர்* இசைத்தொகுப்பிலும் உபயோகிக்கப்பட்டது. இசைப் பட்டியலில் இந்த இசைத் தொகுப்பு 54-ஆவது இடத்தை அடைந்தது.  
மோரிசனின் சிறந்த ஆனால் காணப்படாத திரைப்பட முயற்சி *HWY:அன் அமெரிக்கன் பாஸ்டோரல்*, 1969 ஆம் ஆண்டில் தொடங்கப்பட்ட திட்டமாகும். மோரிசன் இந்தத் திட்டத்துக்கு பண உதவி செய்ததோடு திட்டத்தின் முழு கட்டுப்பாட்டையும் வைத்திருக்க சொந்தமாக ஒரு தயாரிப்பு நிறுவனத்தையும் தொடங்கினார். திட்டத்திற்கு உதவியாக பால் ஃபெரேரா, ஃப்ரேங்க் லிசியாண்ட்ரோ மற்றும் பேப் ஹில் ஆகியோர் இருந்தனர். மோரிசன் முக்கியக் கதாபாத்திரத்தில் நடித்தார். கொலைகாரன்/கார் திருடனாக மாறும் இரவுப்பயணியாக நடித்தார். இந்தப் படத்திற்காக ஒலிப்பதிவுத்தடத்தை தேர்ந்தெடுக்க தனது நண்பரும் இசையமைப்பாளர்/பியானோ கலைஞர் ஃப்ரெட் மிரோவை கேட்டுக்கொண்டார்.
# ஜிம் மோரிசன்

## கவிதை மற்றும் திரைப்படம்

### ஜிம் மோரிசன் பங்குபெற்ற ஆவணப்படங்கள்

- *த டோர்ஸ் ஆர் ஓப்பன்* (1968)
- *லிவ் இன் ஈரோப்* (1968)
- *லைவ் அட் த ஹாலிவுட் பவுல்* (1968)
- *பீஸ்ட் ஆப் ஃப்ரெண்ட்ஸ்* (1969)
- *த டோர்ஸ்: எ ட்ரிப்யூட் டூ ஜிம் மோரிசன்* (1981)
- *த டோர்ஸ்: டான்ஸ் ஆன் பயர்* (1985)
- *த சாப்ட் பாரேடு, எ ரெட்ரோஸ்பெக்டிவ்* (1991)
- *பைனல் 24: ஜிம் மோரிசன்* (2007), த பயோகிராபி சேனல்
- *வென் யூ'ஆர் ஸ்ட்ரேன்ஞ்* (2009)
# ஜிம் மோரிசன்

## கவிதை மற்றும் திரைப்படம்

### ஜிம் மோரிசன் பற்றிய திரைப்படங்கள்

- *த டோர்ஸ்* (1991), இயக்குனரான ஆலிவர் ஸ்டோன் இயக்கிய ஒரு கற்பனைக்கதைத் திரைப்படமாகும், இதில் க்ரீகெர் மற்றும் டென்ஸ்மோர் மூலமான கேமியோக்களுடன் வால் கில்மெர் என்பவர் மோரிசனாக நடித்திருந்தார். சில விமர்சகர்கள் மூலம் கில்மெரின் நடிப்பு பாராட்டப்பட்டது. எனினும், இக்குழுவின் உறுப்பினர்கள், ஸ்டோனின் மூலம் மோரிசனின் பாத்திரம் சித்திரிக்கப்பட்டிருப்பதை விமர்சித்தனர், மேலும் இத்திரைப்படத்தில் சித்தரிக்கப்பட்டிருக்கும் பலக் காட்சிகள் சுத்தமான கற்பனை எனக் குறிப்பிடப்பட்டது.
# ராய் லட்சுமி (நடிகை)

**ராய் லட்சுமி ** (
# ராய் லட்சுமி (நடிகை)

## திரைப்படத்துறை வாழ்க்கை

லட்சுமி தென்னிந்தியத் திரைப்படங்களில், பெரும்பாலும் தமிழ் மொழி மற்றும் மலையாளத் திரைப்படங்களில் நடித்திருக்கிறார். சினிமாத்துறையில் நுழைவதற்கு முன்பு இவர் மாடலாக இருந்தார். புரு காபி, சரவணா ஸ்டோர்ஸ் மற்றும் ஃபேர் அண்ட் லவ்லி போன்ற சில விளம்பரங்களில் மாடலாக இருந்திருக்கிறார். தாம் தூம் திரைப்படத்தில் ஆர்த்தியாக இவருடைய கதாபாத்திரச் சித்தரிப்பு ரசிகர்களால் பெரிதும் பாராட்டப்பட்டது.
# ராய் லட்சுமி (நடிகை)

## திரைப்பட விவரங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2004 | *கற்க கசடற* | அஞ்சலி | தமிழ் |  |
| *காஞ்சனமாலா கேபிள் டிவி* | காஞ்சனா | தெலுங்கு |  |  |
| *குண்டக்க மண்டக்க* | ரூபா | தமிழ் |  |  |
| *அழகிய ஆபத்து* | தமிழ் |  |  |  |
| *வால்மீகி* | கன்னடா |  |  |  |
| 2006 | *நீகு நாகு* | தெலுங்கு |  |  |
| *தர்மபுரி* | வளர்மதி | தமிழ் |  |  |
| 2007 | *நெஞ்சைத் தொடு* | ஐஸ்வர்யா | தமிழ் |  |
| *ரான் என் ரோல்* | தயா ஸ்ரீனிவாஸ் | மலையாளம் |  |  |
| *ஸ்நேகனா ப்ரீதனா * | லட்சுமி | கன்னடா |  |  |
| 2008 | *வெள்ளித் திரை* | லட்சுமி ராய் | தமிழ் |  |
| *அண்ணன் தம்பி* | தேன்மொழி | மலையாளம் |  |  |
| *மின்சினா ஓட* | லட்சுமி | கன்னடா |  |  |
| *பருந்து* | ராக்கி | மலையாளம் |  |  |
| *ரகசிய சிநேகிதனே* | ஜென்னி | தமிழ் |  |  |
| *தாம் தூம்* | ஆர்த்தி சின்னப்பா | தமிழ் | பரிந்துரைப்பு, சிறந்த தமிழ் துணை நடிகை பிலிம்பேர் விருது |  |
| 2009 | *2 ஹரிஹர் நகர்* | மாயா | மலையாளம் |  |
| *முத்திரை* | காவ்யா | தமிழ் |  |  |
| *வாமனன்* | பூஜா | தமிழ் |  |  |
| *நான் அவன் இல்லை 2* | தீபா | தமிழ் |  |  |
| *இவிடம் சொர்க்கமானு* | சுனிதா | மலையாளம் |  |  |
| *சத்தம்பினது* | கௌரி | மலையாளம் |  |  |
| 2010 | *இரும்புக் கோட்டை முரட்டு சிங்கம்* | தமிழ் | படப்பிடிப்பில் |  |
| *துரோணர்* | மலையாளம் | படப்பிடிப்பில் |  |  |
| *காஸனோவா* | மலையாளம் | படப்பிடிப்பில் |  |  |
| *ஹே குஜ்ஜு* | இந்தி | படப்பிடிப்பில் | } |  |
# ராய் லட்சுமி (நடிகை)

## வெளிப்புற இணைப்புகள்

-
# ஜார்ஜ் குளூனி

**ஜார்ஜ் திமோதி குளூனி** (*George Clooney*, பிறப்பு: மே 6, 1961) என்பவர் ஒரு அமெரிக்க நடிகர், திரைப்பட இயக்குநர், தயாரிப்பாளர், மற்றும் திரைப்பட எழுத்தாளர். குளூனி வணிக ரீதியாக அபாயகரமான திட்டகளுக்குப் பின்னால், பெரிய செலவிலான வெற்றிப் படங்களில் தயாரிப்பாளர் மற்றும் இயக்குநராக வேலை செய்வதுடன், சமூக மற்றும் நடுநிலையான அரசியல் கோட்பாளராகவும் தனது செயல்பாடுகளை சமநிலைப்படுத்திக் கொண்டார்.  
ஜனவரி 31, 2008ல், ஐக்கிய நாடுகள் அவை குளூனியை "அமைதித் தூதுவராக" அறிவித்தது.
# ஜார்ஜ் குளூனி

## ஆரம்பகால வாழ்க்கை

குளூனி கென்டக்கியில் உள்ள லெக்ஸிங்டனில் பிறந்தார். அவருடைய தாய், நீனா புரூஸ் (முன்னர் வாரென்), முன்னாள் அழகி ஆவார்; அவருடைய தந்தை, நிக், ஒரு பத்திரிகை எழுத்தாளர், மற்றும் நிகழ்ச்சித் தொகுப்பாளர், விளையாட்டுக் கண்காட்சி மற்றும் பழைய அமெரிக்கத் திரைப்பட வர்ணனையாளர் மற்றும், அரசியல் ஆர்வலர் ஆவார்.  
குளூனி அயர்லாந்து வம்சாவளியைச் சேர்ந்தவர், அவரின் தந்தை வழி மரபைச் சார்ந்த மூதாதையர்களான, (கௌன்டி கில்கென்னியின்) நிகோலஸ் குளூனி மற்றும் பிரட்ஜெட் பைரன், போன்றோர்கள் அயர்லாந்திலிருந்து அமெரிக்க ஐக்கிய நாடுகளுக்கு குடி பெயர்ந்தவர்களாவர். அவர் அடெலியா (அடா எனவும் அழைக்கப்படுவார்) என்ற மூத்த சகோதரியையும், தூரத்து உறவினர்களான நடிகர்களும் அவர் அத்தையின் மகன்களுமான மிகுல் மற்றும் ராபெல் பெர்ரர், பாடகர் ரோஸ்மேரி குளூனி, மற்றும் நடிகர் ஜோஸ் பெர்ரர் ஆகியோர்களைக் கொண்டுள்ளார். ஜோஸ் மற்றும் ரோஸ் மேரியின் மகனான கேப்ரியல் பெர்ரர் ஆகியோர்களை மணந்த மற்றொரு பாடகியான டெப்பி பூனேவும் இவருக்கு உறவினராவார். சிறு வயதிலிருந்தே, குளூனி தனது தந்தையின் குழுவில் அலங்கரித்தும், அடிக்கடி நிகழ்ச்சியில் பங்கேற்றும் மக்களின் ஆதரவைப் பெற்றார்.  
குளூனி அவரின் படிப்பை கென்டகியிலுள்ள ஃபோர்ட் மிட்செலில் பிளெஸ்ட் சேக்ரமென்ட் பள்ளியில தொடங்கினார். குழந்தைப் பருவத்தின் ஒரு பகுதியை ஓகியோவில் கழித்ததுடன், கொலம்பஸில் உள்ள செயின்ட் மைக்கேல்ஸ் பள்ளி, ஓகியோவிலுள்ள மேஷனில் செயின்ட் சூசன்னா பள்ளி போன்றவற்றில் படித்தார். நடுநிலைப் பள்ளியில், குளூனிக்கு முகத்தின் ஒரு பகுதி உணர்வற்றுக் காணப்படும் முடக்குவாத நோயான பெல்ஸ் பால்ஸி உருவாகியிருந்த்து. அந்த நோய் ஓராண்டிற்குள் சரியானது. 2003ஆம் ஆண்டில் அவர் "அது என் வாழ்வின் மோசமான தருணங்களாக இருந்தது," என்று *மிரரில்* சொன்னார். "உங்களுக்குத் தெரியுமா கொடூரமான குழந்தைகள் எப்படி உருவாகிறார்கள் என்று, நான் கிண்டல் செய்யப்பட்டதுடன் பழித்துரைக்கப்பட்டேன், ஆனால் அந்த அனுபவம் என்னை வலிமைமிக்கவனாக மாற்றியது" என்பார்.  
குளூனி ஆகஸ்டா நடுநிலைப் பள்ளியில் படித்தபோது, இறுதியாக அவருடைய பெற்றோர்கள் கென்டகியிலுள்ள ஆகஸ்டாவிற்கு இடம் பெயர்ந்தனர். பள்ளியில் அவர் அனைத்து வகுப்புகளிலும் முதல் மதிப்பெண் பெற்றதாகச் சொன்னதோடு, பேஸ்பால் மற்றும் கூடைப்பந்து வீரராக ஆர்வம் காட்டினார். அந்தச் சமயத்தில் அவர் சட்டத்தை தன் வாழ்க்கைத் தொழிலாகக் கருதினார், ஆனால் பின்னர் அது மாற்றியமைக்கப்பட்டது. 1977ஆம் ஆண்டில் அவர் சின்சினாட்டி ரெட்ஸ் மூலம் பேஸ்பால் விளையாட முயற்சிகளை மேற்கொண்டார், ஆனால் அதற்கான ஒப்பந்தம் வழங்கப்படவில்லை. அவர் வீரர்களுக்கான தேர்வின் முதல் சுற்றில் வெற்றி பெறவில்லை. அவர் 1979 முதல் 1981 வரை நார்தென் கென்டகி பல்கலைக்கழகத்தில் வரலாறு மற்றும் அரசியல் அறிவியல் பாடப்பிரிவிலும், மிகக் குறுகிய கால அளவாக, சின்சினாட்டி பல்கலைக் கழகத்திலும் சேர்ந்தார், ஆனால் எதிலும் பட்டம் பெறவில்லை. அவர் ஆண்களுக்கான ஆடைகளை விற்பது மற்றும் புகையிலை வெட்டுவது போன்ற கடினமான வேலைகளைச் செய்தார்.
# ஜார்ஜ் குளூனி

## தொழில் வாழ்க்கை

### ஆரம்பகால பாத்திரங்கள்

1984ஆம் ஆண்டில் அவரின் முதல் பெரிய கதாப்பாத்திரம் சிறிது நேரமே வந்துபோகும் நகைச்சுவை நாடகம் *இ/ஆர்* ஆகும், (பத்தாண்டுகளுக்குப் பிறகு குளூனி துணை நடிகராக நடித்த பிரபலமான மருத்துவமனை நாடகமான *இஆர்* உடன் குழப்பிக்கொள்ள வேண்டாம்). அவர் *தி பேக்ட்ஸ் ஆஃப் லைஃப்* என்ற தொடரில் எடுபிடி ஆளாக நடித்தார். அவர் பாபி ஹாப்கின்ஸில் நடித்ததுடன், துப்பறிபவராக *தி கோல்டன் கேர்ள்ஸின்* கிளைக் கதையிலும் நடித்தார். அவரின் முதல் குறிப்படத்தக்க முன்னேற்றம் தொடர்ந்து குறைந்த நேரமே வரும் துணைக் கதாப்பாத்திரமான *ரோஸன்னே* என்ற நகைச்சுவை நாடகத்தில் நடித்ததுடன், ரோஸன்னே பாரின் ஆணவமான முதலாளியான புக்கர் புரூக்ஸாக நடித்திருந்தார், அதைத் தொடர்ந்து *பேபி டாக்கில்* கட்டட வேலை செய்யும் கதாப்பாத்திரத்திலும், பின்னர் *சிஸ்டர்ஸில்* கவர்ச்சியான துப்பறிபவராகவும் நடித்தார். 1988ஆம் ஆண்டில், குளூனி *ரிட்டன் ஆப் தி கில்லர் டொமேடோஸிலும்* ஒரு கதாப்பாத்திரமாக நடித்தார்.
# ஜார்ஜ் குளூனி

## தொழில் வாழ்க்கை

### தொடக்கநிலை வெற்றி

1994 முதல் 1999 வரை வெற்றிகரமாக ஓடிய என்பிசி நாடகமான *இஆர்* இல் அந்தோனி எட்வர்ட்ஸ் மற்றும் நோவா வைல்ஸ் போன்ற பாத்திரங்களில் நடித்தவர்களுடன் சேர்ந்து டாக்டர் டௌ ரோஸாக நடிக்க குளூனி தேர்வு செய்யப்பட்டபோது நட்சத்திர நடிகர் அந்தஸ்தைப் பெற்றார் என்பதுடன், அதன் 15வது மற்றும் இறுதிக் கட்ட விழாவில் விருந்தினர் இடத்தையும் பெற்றார். குளூனி மிரேடர் என்டர்டெய்ன்மென்ட் தயாரிப்பு நிறுவனத்தின் உரிமையாளரான டெபோரா லெனாயுடன் இணைந்து கூட்டு வாணிகம் செய்தார்.  
குளூனி *இஆரில்* நடித்துக் கொண்டிருந்தபோது திரைப்படங்களில் நடிக்கத் தொடங்கினார், அவரின் சொல்லும்படியான முதல் ஹாலிவுட் கதாப்பாத்திரம் ராபர்ட் ரோட்ரிகுவஸால் இயக்கப்பட்ட *பிரம் டஸ்க் டில் டான்* என்ற படத்தில் இருந்தது. அதன் வெற்றியைத் தொடர்ந்து அவர் மைக்கேல் பிபையருடன் *ஒன் பைன் டே* மற்றும் நிக்கோல் கிட்மேனுடன் *தி பீஸ்மேக்கர்* , போன்ற டிரீம் ஒர்க்ஸ் எஸ்கேஜி ஸ்டுடியோவின் தொடர் வெளியீடுகளில் நடித்த பிறகு அவரின் வாழ்க்கை சிறப்பான தொடக்கத்தைப் பெற்றது. பின்னர் குளூனி வணிகரீதியில் மிதமான வெற்றி பெற்ற *பேட்மேன் ராபினில்* புதிய பேட்மேனாக (அடுத்து வருகிற வால் கில்மர், வெற்றி பெற்ற மைக்கேல் கியேட்டனாக மாறுகிறார்) நடித்தார், ஆனால் அது மோசமான தோல்வியைத் தழுவியது (குளூனியே அந்தப் படத்தை " எ வேஸ்ட் ஆப் மணி" என்பார்). 1998ஆம் ஆண்டில், அவர் ஜெனிபர் லோபஸுடன் இணைந்து *அவுட் ஆப் சைட்* என்ற படத்தில் நடித்தார். இது தான் இயக்குநர் ஸ்டீவன் சோடெர்பெர்க் உடன் இணைந்து பணியாற்றிய முதல் படமாகும். அவர் *இஆர்* உடன் கடைசி வார ஒப்பந்தத்தில் இருந்தபோது *திரீ கிங்ஸ்* என்ற படத்திலும் நடித்தார்.  
1999ஆம் ஆண்டில், குளூனி அவரின் திரைப்பட வாழ்வில் தொடர்ந்து ஈடுபடுவதற்காக *இஆரில்* நடிப்பதைக் கைவிட்டதுடன், இரண்டு சிறப்புக் கதாப்பாத்திரத்தில் நடிக்க இஆரின் 6வது மற்றும் 15வது இறுதிக் கட்டப் படப்பிடிப்பின்போது மீண்டும் வந்தார்.
# ஜார்ஜ் குளூனி

## தொழில் வாழ்க்கை

### இதர முயற்சிகள்

*சௌத் பார்க்* படைப்பாளர்களான மேட் ஸ்டோன் மற்றும் டிரே பார்க்கர், குளூனியை "பிக் கே ஆல்ஸ் பிக் கே போட் ரைட்" என்ற படத்தில் வரும் ஸ்டோன் மார்ஷின் பகட்டான நாயான ஸ்பார்கின் குரலில் நடிக்க அழைத்தனர் என்பதுடன், அது சாதாரண நாயின் சப்தத்தைத் தவிர வேறு உரையாடலற்ற ஒரு கதாப்பாத்திரமாகும். பிறகு அவர் அந்தத் திரைப்படத்தில் நடித்தார் *South Park: Bigger, Longer & Uncut* . அந்தப் படத்தை உருவாக்கிய பார்க்கர் மற்றும் ஸ்டோன் போன்றோர்களின் வரலாறு, குளூனியை அவரின் கள்ளங்கபடமற்ற அரசியல் பார்வைக்காக பழித்துப் பேசியதாக இருந்தது *Team America: World Police* . இருந்தபோதிலும், குளூனி ஒருவேளை தான் இந்தப் படத்தில் ஏளனஞ் *செய்யப்படவில்லை* என்றால், தான் அவமதிக்கப்பட்டிருக்கலாம் என்று பிறகு சொன்னார். 78வது அகாடமி விருதில் இந்தப் படத்தை "தற்பெருமையுள்ளவரின் எச்சரிக்கை!" என்று குறிப்பிட்டு கேலி செய்த அவரது பேச்சு ஏற்றுக்கொள்ளும்படியாக இருந்தது.  
ஜூலை 8, 2005ல், குளூனி சின்டி கிராஃபோர்டின் கணவர் ரண்டே கெர்பர் உடன் இணைந்து லாஸ் வேகாஸில் ஒரு புதிய பொது ஆடலரங்க உணவு விடுதியை வடிவமைத்துக் கட்டுவதற்கான வேலையில் ஈடுபட்டுள்ளதாக செய்திகள் தெரிவித்தன. அதே ஆண்டு ஆகஸ்ட் 29ல், குளூனி, தான் லாஸ் ரம்ப்லாஸ் ரிஸார்ட் திட்டத்துடன் இணைந்திருப்பதை அதிகாரப்பூர்வமாக அறிவித்தார். இருந்தபோதும், அந்தத் திட்டம் விரும்பியபடி நிறைவேறவில்லை என்பதுடன், அந்த ரிஸார்ட் கட்டப்படுவதற்காக இருந்த சொத்து 2006 இல் விற்கப்பட்டது.  
அமெரிக்காவுக்கு வெளியில் பியட், நெஸ்பிரஸோ மற்றும் மார்டினி வெர்மௌத் போன்றவற்றின் தயாரிப்புகளுக்கான பிரதிநிதியாக பணியாற்றிய பிறகு, 2005 இன் தொடக்கத்தில் (செப்டம்பர் 2007 வரையிலும் கூட சென்று கொண்டிருந்தது) குளூனி தனது குரலை பட்வெய்சரின் விளம்பரங்களுக்குத் தொடர்ந்து பயன்படுத்தி வந்தார். செப்டம்பர் 2007ல், குளூனி வெனிஸ் திரைப்பட விழாவில் ஒரு படத்தை அறிமுகப்படுத்திக் கொண்டிருந்தபோது, இத்தாலியப் பத்திரிகை எழுத்தாளர் அலெக்ஸ் மீனஹன், குளூனியிடம் எப்படி நீங்கள் மைக்கேல் கிளேட்டனுடனான திட்டத்திற்காக பன்னாட்டு நிறுவனங்களின் தயாரிப்புகளை விளம்பரப்படுத்த சம்மதித்தீர்கள் எனக் கேட்டபோது அவர் தான் செய்தது நேர்மையானதுதான் என்று விளக்கினார்.  
ஆகஸ்ட் 2006ல், குளூனி மற்றும் கிராண்ட் ஹெசால்வ் இருவரும் இணைந்து *ஸ்மோக் அவுஸ் பிக்சர்ஸ்* என்ற ஒரு புதிய நிறுவனத்தைத் தொடங்கினார்கள். செக்சன் எய்ட் தயாரிப்புகள், குளூனி மற்றும் இயக்குநர் ஸ்டீவன் சோடெர்பெர்க்கின் தயாரிப்பு நிறுவனம் போன்றவற்றில் ஹெசால்வ் தொலைக்காட்சித் தலைவராக இருந்தார். குளூனி உருவாக்கித் தயாரித்து வரும் தொலைக்காட்சித் தொடர் நிகழ்ச்சி *தி பால் ஆப் பாப்* எனப் பெயரிடப்பட்டுள்ளது.  
*பீப்பிள் மேகஸீனால்* வழங்கப்படும் "வாழும் கவர்ச்சியான ஆண்" என்ற விருதைப் பெற்ற மூன்று பேரில் ஒருவர் குளூனி என்பதுடன், இரண்டு முறை அதாவது முதலில் 1997ஆம் ஆண்டிலும், பிறகு மீண்டும் 2006ஆம் ஆண்டிலும் இவ்விருதைப் பெற்றார்.  
ஜூலை 2008ல், குளூனியின் பேட்மேன் படம் திரையிடப்பட்டபோது மிகவும் மோசமான படம் என உருவப்படுத்தப்பட்டு அறிவிக்கப்பட்டது. "பேட்மேன் நல்ல நடிப்பிற்காக மனதை ஆட்கொண்டார் […] ஆனால் குளூனி அமைதியாகவும், பற்றின்றி இருந்ததுடன் தன்னைப் பற்றிய விழிப்புணர்வுடன் இருந்தார்." இந்த நடிகரிடமிருந்து எந்தக் கருத்தும் வெளிவரவில்லை. இருப்பினும் குளூனி தன் பேட்மேன் உருவப்படத்திற்காக பொதுமக்களால் பலமுறை கேலி செய்யப்பட்டார்.
# ஜார்ஜ் குளூனி

## சொந்த வாழ்க்கை

### காதலிகளும் திருமணமும்

குளூனி தாலியா பால்சமை (1989–93) மணந்தார். அவர் ஐந்து ஆண்டுகளாக பிரித்தானிய அழகி லிசா ஸ்னோடனுடன் தெரிந்தும்/தெரியாமலும் உறவு வைத்திருந்தார். பின்னர் சாரா லார்ஸன் அவரின் பெண் நண்பரானார்; அந்தச் சமயத்தில், குளூனி தான் மீண்டும் திருமணம் செய்யப்போவதில்லை என்று கூறினார். 2009க்கு முன்னர், குளூனி பாகிஸ்தானின் முன்னாள் பிரதமரான ஸல்பிகர் அலி பூட்டோவின் பேத்தியும், படுகொலை செய்யப்பட்ட பாகிஸ்தானின் முன்னாள் பிரதமரான பெனாசீர் பூட்டோவின் சகோதரியின் மகளுமான பாத்திமா பூட்டோவுடன் இரகசியமாக உறவு வைத்திருந்தார் என இந்தியச் செய்தித்தாள்கள் ஊகம் தெரிவித்தன. 2009க்குப் பின்னர், குளூனி எலிசாபெட்டா கேனலிஸ் உடன் உறவு வைத்துக் கொள்ளத் தொடங்கினார். இருப்பினும் அவர் திருமணம் தனக்கு ஏற்றதல்ல என்பார்.
# ஜார்ஜ் குளூனி

## சொந்த வாழ்க்கை

### 2007 ஆம் ஆண்டு மோட்டார்சைக்கிள் விபத்து

செப்டம்பர் 21, 2007ல், நியூ ஜெர்சியில் உள்ள வீகாவ்கனில் குளூனி மற்றும் அவரின் பெண் நண்பரான சாரா லார்சன் இருவரும் இருசக்கர வாகன விபத்தில் காயமடைந்தனர். குளூனியின் இருசக்கர வாகனம் ஒரு காரினால் இடிக்கப்பட்டது. அந்தக் காரின் ஓட்டுநர் இடதுபுறமாகச் சமிக்கை செய்துவிட்டு பிறகு திடீரென வலது புறமாகத் திரும்பியதால் தனது இருசக்கர வாகனத்தை இடித்துவிட்டதாக குளூனி தெரிவித்தபோது, அந்தக் காரின் ஓட்டுநர் குளூனி வலது பக்கத்தில் கடக்க முயற்சி செய்ததாகத் தெரிவித்தார். விலா எலும்பு முறிவு, தோல் பகுதிகளில் வெடிப்பு, மூளையில் சேதம் போன்றவற்றுடன் மூளையின் வெளிப்புற அடுக்கில் ஏற்பட்ட சேத்த்தினால் உண்டான துன்பங்களாலும் குளூனி அவதிப்பட்டார். அவர் நியூ ஜெர்சியில், வடக்கு பெர்கனில் உள்ள பாலிசேட்ஸ் மருத்துவ மையத்தில் சிகிச்சையளிக்கப்பட்டு பின்னர் விடுவிக்கப்பட்டார். அக்டோபர் 9, 2007ல், இருபத்தி நான்கிற்கும் மேற்பட்ட மருத்துவப் பணியாளர்கள் உள்நாட்டு சட்டத்தின் விதிமுறைகளுக்குப் புறம்பாக குளூனியின் மருத்துவக் குறிப்புகளைப் பார்த்ததற்காக சம்பளம் இல்லாமல் வேலையிலிருந்து நீக்கப்பட்டனர். குளூனி அவசரமாக மருத்துவப் பதிவேட்டின் விவகாரத்தில் ஒரு அறிக்கையை வெளியிட்டதுடன், யாரையும் தணடிக்கக் கூடாது என்றும் சொல்லியிருந்தார். "அதைப்பற்றி கேள்விப்படுவது இதுதான் முதன் முறையாகும், மேலும் நான் நோயாளிகளைப் பற்றிய உண்மை இரகசியமானது என்று பெரிதும் நம்புகிறேன், மருத்துவப் பணியாளர்களை நீக்காமல் இந்தப் பிரச்சனை முடிவு பெறும் என்று நான் நினைக்கிறேன்" என்று குளூனி கூறினார்.
# ஜார்ஜ் குளூனி

## சொந்த வாழ்க்கை

### செல்லப்பிராணிகள்

குளூனி வியட்நாமின் கறுப்பு-ரோமங்களாலான 280-பவுண்டு எடையுள்ள தொந்தி வயிறுடன் கூடிய பன்றியை "மேக்ஸ்" எனப் பெயரிட்டு வளர்த்ததுடன், அந்தப் பன்றி அவருடன் பதினெட்டு ஆண்டுகள் வாழ்ந்தது. குளூனி முதலில் அதைத் தன் முன்னாள் பெண் நண்பரான கெல்லி பிரஸ்டனுக்குப் பரிசாகத் தந்தார் ஆனால் அவர் அவர்களின் உறவு முறிந்த பிறகு மேக்ஸைக் குளூனியிடம் ஒப்படைத்துவிட்டார். டிசம்பர் 1, 2006ல் மேக்ஸ் இறந்தது. அபாட் மற்றும் கோஸ்டெலோ போன்ற புகழ் வாய்ந்த நகைச்சுவைக் குழுவுக்குப் பின்னால், பட் மற்றும் லோ என்ற இரண்டுப் பெரிய வகை நாய்களை குளூனி வைத்திருந்தார். ஒரு நாய் நச்சுப் பாம்பின் கடிக்கு உள்ளானதால், இரண்டு நாய்களும் இறந்துபோயின.
# ஜார்ஜ் குளூனி

## சொந்த வாழ்க்கை

### *லெதர்ஹெட்ஸ்* பிரச்சினை

ஏப்ரல் 4, 2008ல் *லெதர் ஹெட்ஸைச்* சுற்றியுள்ள முரண்பாடுகளால் குளூனி அமெரிக்கச் சங்கத்தின் எழுத்தாளர் பதவியை ராஜினாமா செய்தார் என்ற செய்தி *வெரைட்டி*யில் வெளியிடப்பட்டது. அவர் அந்தப் படத்தில் எழுத்தாளராக முழு பங்காற்றினார் என்பதோடு "இரண்டு காட்சிகள்," தவிர என்பதுடன், 17 ஆண்டுகளாக அந்தத் திட்டத்திற்காக வேலை செய்து வரும் டன்கேன் பிரான்டிலே மற்றும் ரிக் ரெய்லி ஆகியோரை எழுதக் கேட்டுக்கொண்டதாக இயக்குநர், தயாரிப்பாளர், மற்றும் சினிமா நட்சத்திரமான குளூனி சொன்னார். நம்பிக்கை வாக்கெடுப்பில், குளூனி 2-1 என்ற கணக்கில் தோற்றதுடன், இதன் காரணமாக அதிரடியாகச் சங்கத்திலிருந்து வெளியேற முடிவெடுத்தார். குளூனி தற்போது ஒரு "வருவாய் தொடர்பான உள்ளீடற்ற நிலையிலுள்ள" உறுப்பினர் அல்லாதவர், அதன் அர்த்தம் அவர் தனது வாக்களிக்கும் உரிமையை இழக்கிறார் என்பதுடன், டபிள்யூஜிஎ சட்டத்தின்படி அவர் நிறுவனத்தை நடத்த இயலாது அல்லது உறுப்பினர்களுக்கான சந்திப்பில் கலந்து கொள்ள இயலாது. அவர் தனது கடமைகளைத் தொடர்ந்து செய்ய வேண்டும், ஆனால் அவர் டபிள்யூஜிஎ வின் "முக்கியமல்லாத " செயல்பாடுகளான அரசியல் சார்ந்த மற்றும் சட்டமன்றப் பொதுக்கூட்ட முயற்சிகள் போன்றவற்றில் முக்கியப் பங்காற்றலாம். அவரின் முடிவு மாற்ற இயலாதவை. முன்னதாக, *குட் லக் மற்றும் குட் நைட்* ஆகியவற்றின் எழுத்தாளரான குளூனி அகாடமி விருதுக்கு பரிந்துரைக்கப்பட்டு வாங்கியபோது, அவர் டபிள்யூஜிஎ வின் செயலாற்றும் உறுப்பினராக இருந்தார். அவர் தற்போது கிராண்ட் எஸ்லவுடன் இரண்டு படத்தொகுப்புகளை எழுதிக் கொண்டிருக்கிறார்.
# ஜார்ஜ் குளூனி

## சொந்த வாழ்க்கை

### சார்டன் ஹெஸ்டன் பிரச்சினை

மைக்கேல் சாலமன் தன்னுடைய கட்டுரையில் புகழ் பெற்றவர்களின் உரையாடல்களை எழுதுகிறார்: ஜார்ஜ் குளூனி உடன் நெருக்கமானதை, தனது அலுவலக எழுத்தாளரிடம் (2/3/03) பிரபலப்படுத்துகிறார் "அதே நாளில் நாம் பேசினோம், குளூனி திரைப்பட விருதுகளுக்கான விருந்தில் இருந்ததுடன், தகுதியற்ற சார்டன் ஹெஸ்டனைப் பற்றிப் பொதுமக்கள் குறிப்பிடத்தக்க முறையில் என்ன புரிந்து கொண்டார்கள் என்று அவர் எடுத்துக் காட்டியது தலைப்புச் செய்தியாகக் குறிப்பிடப்பட்டது. சங்கக் குழு எழுத்தாளர் லிஸ் ஸ்மித் முதலில் குறிப்பட்டதுபோல், குளூனி தேசிய வாரிய புனராய்வில் பேசிக் கொண்டிருந்தபோது சொன்னார்: "சார்டன் ஹெஸ்டன் இன்று தான் மீண்டும் அல்சைமரால் பாதிக்கப்பட்டதாக தெரிவித்திருக்கிறார்." இதைப்பற்றி விவரிக்கையில், குளூனி சொல்கிறார், அது ஒரு வேடிக்கையானப் பேச்சு,... அவர்கள் அதைத் தவறாகப் புரிந்து கொண்டார்கள். நான் சொன்னது என்ன வென்றால் 'என்ஆர்ஏவின் தலைவர் இன்று அறிவிக்கிறார்...' (படைப்பாளி) மைக்கேல் மூர் அந்த விருதைப் பெற்றுவிட்டார் என்று தெரிவித்த்தாகச் சொன்னார். இருந்த போதிலும், பள்ளி படப்பிடிப்பு முடிந்த பின் சார்டன் ஹெஸ்டன் அவரின் தலைக்குமேல் துப்பாக்கியைக் காட்டியதுடன், ஆவணப்படத்தில், உண்மையில் மனித இனம் சார்ந்த வேற்றுமையில் ஒற்றுமை காரணமாக நாம் வன்முறையுடன் கூடிய பிரச்சனைகளை அமெரிக்காவில் கொண்டுள்ளோம் என்றார். ஏதாவது தட்டினால் கிடைக்கும் என்பதைப் போல குளூனி எதையாவது எடுத்துக் கொள்ளப் போகிறார் என நான் நினைக்கிறேன் என்றார். அது ஒரு வேடிக்கையானது. சில மனிதர்கள் பெரிய வரலாறாக மாற நினைத்தார்கள்." அந்த நடிகர் தன் கருத்துக்கு அப்பால் வெகுதொலைவில் சென்ற பிறகு கேட்கப்பட்டபோது, இவ்வாறு பதிலளித்தார் "நான் கவலைப்படவில்லை. சார்டன் ஹெஸ்டன் தேசிய அளவிலான துப்பாக்கிச் சங்கத்தின் தலைவர்; அவரைப் பற்றி யார் எதைச் சொன்னாலும் அதற்கு அவர் தகுதியானவர்" என்றார்.  
குளூனியின் அத்தையான ரோஸ்மேரி குளூனியைப் பற்றி ஹெஸ்டன் குறிப்பிடும்போது, " சில நேரங்களில் வகுப்பறை ஒரு தலைமுறையைக் கடந்தது என்பதையே இது காட்டுகிறது," என்று தமக்குத் தாமே சொல்லிக் கொள்வார். அதன் பிறகு குளூனி தான் ஹெஸ்டனிடம் கடிதத்தில் மன்னிப்பு கேட்டதாகவும், அதற்காக ஹெஸ்டனின் மனைவியிடமிருந்து உடன்பாடான பதிலைப் பெற்றதாகவும் சொன்னார்.  
ஜாக் அப்ரமஃப் ஆதரவு தேடுவதை பொது இடத்தில் குறை கூறியதற்காக குளூனி அடையாளம் காணப்பட்டார். ஜனவரி 16, 2006ல், *சிரியானா* படத்தில் துணைக் கதாப்பாத்திரத்தில் சிறந்த முறையில் நடித்ததற்காக கோல்டன் குளோப் விருதை ஏற்றுக்கொண்ட பேச்சின்போது, குளூனி தன் பேச்சை இடையில் நிறுத்தியதுடன் அப்ரமஃப்பிற்கு ஏளனமாய் நன்றி தெரிவிக்கும் முன் இதைச் சேர்த்துக் கொண்டார், "யார் அவருக்கு கிட் ஜாக் என்ற வார்த்தையுடன் ‘ஆஃப்’ என்று முடியும் கடைசி வார்த்தையில் பெயர் வைத்தது? அதில் ஆச்சர்யம் ஒன்றுமில்லை அதனால்தான் அவர் மகிழ்ச்சியற்று காணப்படுகிறார்!" என்றார்.  
2008ஆம் ஆண்டில் குளூனியை அரசியல் கட்சி அலுவலகம் ஒன்றை அவரது சொந்த மாநிலமான கென்டக்கியில் தொடங்கச் சம்மதிக்க வைக்கும் முயற்சிகள் மேற்கொள்ளப்பட்டதுடன், சிறுபான்மைத் தலைவர் மிட்ச் மெக்கொன்னலுக்கு எதிராக அமெரிக்க சட்டமன்ற மேலவைக்கான குளூனியின் ஆதரவாளரை இணைத்துக் கொண்டு பேச்சு வார்த்தையும் நடத்தப்பட்டது. அதன் பதிலாக, குளூனி சொன்னார்: "அலுவலகம் தொடங்குவதா? இல்லை. நான் பல பெண்களுடன் தூங்குகிறேன், நான் பல்வேறு போதை மருந்துகளை எடுத்துக் கொண்டேன், மேலும் நான் பல விருந்துகளுக்குச் செல்ல வேண்டியுள்ளது" என்றார். 2008 அதிபர் தேர்தலில் ஒபாமாவின் தேர்தல் பிரச்சாரத்தின் போது குளூனி அதிபர் பாரக் ஒபாமாவை ஆதரித்தார்.
# ஜார்ஜ் குளூனி

## திரைப்பட விவரங்கள்

### நடிகர்
# ஜார்ஜ் குளூனி

## திரைப்பட விவரங்கள்

### இயக்குநர்

**2002
கன்பெசன்ஸ் ஆப் எ டேன்ஜரஸ் மைண்ட்
பரிந்துரைக்கப்பட்டது — கோல்டன் பியர்
பரிந்துரைக்கப்பட்டது — மிக உயர்ந்த நம்பிக்கைக்குரிய புது இயக்குனருக்கான சிகாகோ பிலிம் கிரிடிக்ஸ் அசோசியேஷன் விருது**  
| 2005 | *குட் நேட், மற்றும் குட் லக்* | சிறந்த வெளிநாட்டுப் படத்திற்காக பிலிம் கிரிடிக்ஸ் சர்கிள் ஆப் ஆஸ்திரேலியா விருது
சிறந்த நேர்த்தியான திரைக்கதைக்காக கன்சாஸ் சிட்டி பிலிம் கிரிடிக்ஸ் சர்கிள் விருது
சிறந்த நேர்த்தியான திரைக்கதைக்காக ஆன்லைன் பிலிம் கிரிடிக்ஸ் சொஸைட்டி விருது
சிறந்த படத்திற்காக பசினெட்டி விருது
பரிந்துரைக்கப்பட்டது — சிறந்த இயக்குநருக்காக அகாடமி விருது
பரிந்துரைக்கப்பட்டது — சிறந்த இயக்கத்திற்காக பாப்தா விருது
பரிந்துரைக்கப்பட்டது — சிறந்த அமெரிக்கத் திரைப்படத்திறகாக போடில் விருது
பரிந்துரைக்கப்பட்டது — சிறந்த இயக்குநருக்காக பிராட்கேஸ்ட் பிலிம் கிரிடிக்ஸ் அசோசியேஷன் விருது
பரிந்துரைக்கப்பட்டது — சிறந்த வெளிநாட்டுத் திரைப்படத்திறகாக டேவிட் டி டோனடெலோ விருது
பரிந்துரைக்கப்பட்டது — சிறந்த இயக்குநருக்காக டைரக்டரஸ் குல்ட் ஆப் அமெரிக்கா விருது
பரிந்துரைக்கப்பட்டது — சிறந்த இயக்குநருக்காக எம்பயர் விருது
பரிந்துரைக்கப்பட்டது — கோல்டன் லயன்
பரிந்துரைக்கப்பட்டது — சிறந்த இயக்குநருக்காக கோல்டன் குளோப் விருது – மோஷன் பிக்சர்
பரிந்துரைக்கப்பட்டது — சிறந்த இயக்குநருக்காக இன்டிபென்டன்ட் ஸ்பிரிட் விருது
பரிந்துரைக்கப்பட்டது — சிறந்த இயக்குநருக்காக ஆன் லைன் பிலிம் கிரிடிக்ஸ் சொஸைட்டி விருது
பரிந்துரைக்கப்பட்டது — சிறந்த இயக்குநருக்காக சேட்டிலைட் விருது
பரிந்துரைக்கப்பட்டது — சிறந்த இயக்குநருக்காக வாஷிங்டன் டி.சி. ஏரியா பிலிம் கிரிடிக்ஸ் அஸோஸியேஷன் விருது |
| --- | --- | --- |
| *அன்ஸ்கிரிப்டட்*
5 பாகங்கள் |  |  |
| 2008 | *லெதர்ஹெட்ஸ்* |  |
# ஜார்ஜ் குளூனி

## திரைப்பட விவரங்கள்

### தயாரிப்பாளர்

| 1999 | *கிலோரி* | (தொலைக்காட்சி) எழுத்தாளரும் கூட |
| --- | --- | --- |
| 2001 | ராக் ஸ்டார்
நிர்வாகத் தயாரிப்பாளர் |  |
| 1986
இன்சோம்னியா
நிர்வாகத் தயாரிப்பாளர் |  |  |
| *வெல்கம் டு காலின்வுட்*
நிர்வாகத் தயாரிப்பாளர் |  |  |
| *பேர் பிரம் ஹெவன்*
நிர்வாகத் தயாரிப்பாளர் |  |  |
| 2004 | *கிரிமினல்* |  |
| 2005 | *தி ஜாக்கெட்* |  |
| *அன்ஸ்கிரிப்டட்*
5 அத்தியாயங்கள் |  |  |
| *தி பிக் எம்டி*
நிர்வாகத் தயாரிப்பாளர் |  |  |
| *சிரியனா*
நிர்வாகத் தயாரிப்பாளர் |  |  |
| 2006
*எ ஸ்கேனர் டார்க்லி*
நிர்வாகத் தயாரிப்பாளர் |  |  |
| *பியூ-239*
நிர்வாகத் தயாரிப்பாளர் |  |  |
| 2007 | *மைக்கேல் கிளேட்டன்*
நிர்வாகத் தயாரிப்பாளர் |  |
| *சேன்ட் அன்ட் சாரோ*
நிர்வாகத் தயாரிப்பாளர்
ஆவணப்படம் |  |  |
| *வைன்ட் சில்*
நிர்வாகத் தயாரிப்பாளர் |  |  |
| 2008 | *லெதர்ஹெட்ஸ்* |  |
| 2009 | *தி இன்பார்மன்ட்!*
நிர்வாகத் தயாரிப்பாளர் |  |
| *பிளேகிரவுண்ட்*
நிர்வாகத் தயாரிப்பாளர் |  |  |
| *மென் உ ஸ்டேர் அட் கோட்ஸ்* | } |  |
# ஜெகதீஷ் டைட்லெர்

**ஜெகதீஷ் டைட்லெர்** (*Jagdish Tytler*) (பிறப்பு **ஜகதீஷ் கபூர்** (*Jagdish Kapoor*) ; 17 ஆகஸ்ட் 1944) ஓர் இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் பல அரசாங்கப் பதவிகளை வகித்துள்ளார், கடைசியாக வெளிநாட்டு இந்திய விவகாரங்களுக்கான இணை அமைச்சராக இருந்தார். 1984இல் சீக்கிய மெய்ப்பாதுகாவலர்கள் பிரதமர் இந்திரா காந்தியை சுட்டுக் கொன்றதையடுத்து சீக்கியர்களுக்கு எதிரான கலவரத்தின் போது தில்லியில் சீக்கிய சமூகத்தின் மீதான தாக்குதல்களை ஏற்பாடு செய்ததில் இவருக்குப் பங்கு இருந்ததாக நீதிபதி நானாவதி தலைமையில் அமைக்கப்பட்ட ஆணையம் குற்றம் சாட்டியது. மே 20, 2023 அன்று இவருக்கு எதிராக குற்றப்பத்திரிகையை தாக்கல் செய்தநடுவண் புலனாய்வுச் செயலகத்தால் கலவரங்கள் தொடர்பான குற்றங்கள் இவர் மீது சுமத்தப்பட்டதையடுத்து இவர் மக்களவை உறுப்பினர் பதவியிலிருந்து பதவி விலகினார்.  
தற்போது இவர் காங்கிரசு கட்சியின் தில்லிப் பிரிவின் நிரந்தர குழு உறுப்பினராக பணியாற்றி வருகிறார்.  
இவர் கலவரத்தில் ஈடுபட்டது தொடர்பான சர்ச்சையின் காரணமாக, 2009 மக்களவைத் தேர்தலுக்கான காங்கிரசுக் கட்ட்சியின் வேட்பாளர் பட்டியலில் இவர் இடம் பெறவில்லை.
# ஜெகதீஷ் டைட்லெர்

## சொந்த வாழ்க்கை

ஜெகதீஷ் 1944 ஆம் ஆண்டு ஆகஸ்ட் 17 ஆம் தேதி பிரித்தானிய இந்தியாவின் பஞ்சாப் மாகாணத்தில் (இப்போது பாக்கித்தானில் உள்ளது) குஜ்ரன்வாலாவில் ஒரு பஞ்சாபி கத்ரி குடும்பத்தில் ஒரு இந்து தந்தைக்கும் ஒரு சீக்கியத் தாய்க்கு ஜெகதீஷ் கபூராக பிறந்தார். *தி பொதுப் பள்ளி* மற்றும் *சம்மர் ஃபீல்ட்ஸ் பள்ளி* உட்பட பல பொதுப் பள்ளிகளின் நிறுவனரான கல்வியாளர் *ஜேம்ஸ் டக்ளஸ் டைட்லரால்* வளர்க்கப்பட்டார். 2011 ஆம் ஆண்டில், இந்துக்களுக்கு மட்டுமே ஒதுக்கப்பட்ட புரி ஜெகன்நாதர் கோயிலில் இவர் நுழைந்தது, ஒடிசா சட்டமன்றத்தில் இவரது மதத்தைப் பற்றிய கேள்விகளை எழுப்பியது. இவர் கிறித்துவ மதத்திற்கு மாறியதை மறுத்தார். மேலும் தன்னை வளர்த்த *ஜேம்ஸ் டக்ளஸ் டைட்லருக்கு* நன்றி தெரிவிக்கும் வகையில் தனது பெயரை மாற்றிக் கொண்டதாகக் கூறினார்.  
காங்கிரசின் இளைஞர் அமைப்பில் உறுப்பினராக இருந்த இவர், 1980 இல் மக்களவைக்கு முதன்முதலில் தேர்ந்தெடுக்கப்பட்டார். முதலில் உள்நாட்டு விமானப் போக்குவரத்துத் துறையிலும், பின்னர் தொழிலாளர் துறையிலும் மத்திய அமைச்சராகப் பணியாற்றினார். இவர் 1991 இல் மீண்டும் மக்களவைக்குத் தேர்ந்தெடுக்கப்பட்டு மத்திய தரைப் போக்குவரத்துத் துறை அமைச்சராக பணியாற்றினார். 2004 இல், மக்களவைக்கு மீண்டும் தேர்ந்தெடுக்கப்பட்டார்.
# ஜெகதீஷ் டைட்லெர்

## 1984 சீக்கியர்களுக்கு எதிரான கலவரம்

1984ஆம் ஆண்டு இந்தியாவில் நடந்த சீக்கியர்களுக்கு எதிரான கலவரத்தில் ஈடுபட்டதாக இவர் மீது குற்றம் சாட்டப்பட்டது. ஆனால் அதை இவர் மறுத்தார். இந்தியப் பிரதமர் இந்திரா காந்தியை சீக்கிய மெய்ப்பாதுகாவலர்கள் சுட்டுக் கொன்றதை அடுத்து கலவரம் ஏற்பட்டது. இந்திரா காந்தியின் உடலுடன் இறுதிச் சடங்கிற்காக தீன் மூர்த்தி பவனில் இருந்ததாகவும், ஆசாத் சந்தைக்கு அருகில் உள்ள குருத்வாரா புல்பங்காசியில் இந்த நிகழ்வுகள் நடந்தபோது தான் துக்கத்தில் இருந்ததாகவும் இவர் கூறினார். நடுவர் புலனாய்வு செயலகத்தால் 1984 கலவரம் தொடர்பான குற்றங்களுக்காக இவர் மீது குற்றம் சாட்டப்பட்டது. மேலும், மே 20, 2023 அன்று இவருக்கு எதிராக குற்றப்பத்திரிகை தாக்கல் செய்யப்பட்டது
# ஜெகதீஷ் டைட்லெர்

## 1984 சீக்கியர்களுக்கு எதிரான கலவரம்

### நீதிபதி நானாவதி ஆணையம்

1984 சீக்கியர்களுக்கு எதிரான கலவரத்தின் போது "அப்பாவி சீக்கியர்கள் கொல்லப்பட்டது" குறித்து விசாரிக்க, மே 2000 இல் தேசிய சனநாயகக் கூட்டணி அரசாங்கத்தால் அமைக்கப்பட்ட நீதிபதி ஜி. டி. நானாவதியின் ஆணையத்தின் அறிக்கை, கலவரத்தை ஒழுங்கமைத்ததில் "மிகவும்" பங்கு இருந்ததாகக் கூறியது. தாக்குதல்கள். எவ்வாறாயினும், அன்றைய காங்கிரசு தலைமையிலான இந்திய அரசு, உறுதியான ஆதாரங்கள் இல்லாததால், இவர் மீதோ அல்லது அறிக்கையில் குறிப்பிடப்பட்டுள்ள வேறு யார் மீதோ வழக்குத் தொடர வேண்டாம் என்று முடிவு செய்தது.  
தான் குற்றமற்றவர் என்றும், அந்த சமயத்தில் தான் அந்தப் பகுதியில் இருக்கவில்லை என்றும், அதற்கு முந்தைய எட்டு விசாரணை ஆணையங்களும் தன்னை விடுவித்ததாகவும் கூறினார். 10 ஆகஸ்ட் 2005 அன்று, நானாவதி அறிக்கை வெளியானதைத் தொடர்ந்து எதிர்கட்சிகள் அரசியல் செய்வதைத் தடுப்பது தனது "தார்மீகக் கடமை" என்று கூறி, மத்திய அமைச்சர் பதவியிலிருந்து விலகினார்.
# ஜெகதீஷ் டைட்லெர்

## 1984 சீக்கியர்களுக்கு எதிரான கலவரம்

### 2007 இல் வழக்கு மீண்டும் விசாரணைக்கு வருதல்

31 அக்டோபர் 1984 இல் இந்திரா காந்தி படுகொலை செய்யப்பட்டதைத் தொடர்ந்து சீக்கியர்களுக்கு எதிரான கலவரங்களில் சதி செய்ததாகக் கூறப்படும் டைட்லருக்கு எதிரான அனைத்து வழக்குகளையும் நவம்பர் 2007 இல் இந்தியாவின் நடுவண் புலனாய்வுச் செயலகம் முடித்து வைத்தது. கலவரத்தின் போது கூட்டத்தைத் தூண்டியதாக டைட்லருக்கு எதிரான எழுந்த குற்றச்சாட்டை உறுதிப்படுத்த எந்த ஆதாரமும் சாட்சியும் கிடைக்கவில்லை என்று தில்லி நீதிமன்றத்தில் நடுவண் புலனாய்வுச் செயலகம் அறிக்கை சமர்ப்பித்தது.  
நடுவண் புலனாய்வுச் செயலகத்தின் அறிக்கைக்குப் பிறகு 18 டிசம்பர் 2007 அன்று, வழக்குத் தள்ளுபடி செய்ய்யப்பட்டது. கலவரம் தொடர்பாக டைட்லருக்கு எதிரான வழக்குகளை மீண்டும் விசாரணைக்கு எடுத்துக்கொள்ளுமாறு நடுவண் புலனாய்வுச் செயலகத்துக்கு உத்தரவிட்டார்.
# ஜெகதீஷ் டைட்லெர்

## சொந்த வாழ்க்கை

இவர் தில்லியைச் சேர்ந்த ஜெனிபர் என்பவரை மணந்தார். தம்பதியினருக்கு சித்தார்த்தா என்ற மகனும், ஒரு மகளும் உள்ளனர். இவரது மகன் சித்தார்த்தா ஆடை வடிவமைப்பாளாக இருக்கிறார்.  
ஜெகதீஷ் டைட்லர் ஒரு கிறிஸ்தவரால் வளர்க்கப்பட்டாலும் தன்னை ஒரு இந்து என்றே அடையாளப்படுத்துகிறார். 2011 ஆம் ஆண்டு இவர் புரி ஜெந்நாதர் கோயிலுக்கு சென்றது சர்ச்சையை ஏற்படுத்தியது. ஏனெனில் அக்கோயிலில் இந்துக்கள் அல்லாதவர்கள் கோயிலுக்குள் நுழைவது தடைசெய்யப்பட்டுள்ளது. டைட்லர் தான் ஒரு இந்து என்றும் புரி கோவிலுக்கு கடந்த காலத்தில் நான்கு முறை சென்றுள்ளேன் என்றும் கூறினார்.
# இல்லுமினாட்டி

**இல்லுமினாட்டி** (*Illuminati*) என்பது வரலாறு சார்ந்த உண்மையான மற்றும் கற்பனையான குழுக்களை குறிப்பிடும் பெயர் ஆகும். வரலாற்று ரீதியாக, இந்த பெயர் பொதுவாக **பவேரிய இல்லுமினாட்டி**களைக் குழுவை குறிக்க பயன்படுகிறது. இது மே 1, 1776 அன்று கண்டறியப்பட்ட தெளிவடைந்த கால இரகசிய சமூகம் ஆகும். தற்போது இது வெளிப்படையாகக் கலகம் செய்யக்கூடிய அமைப்பைக் குறிப்பிடுவதற்கும் பயன்படுத்தப்படுகிறது. மூடநம்பிக்கை, தெளிவற்ற தன்மை, பொது வாழ்க்கையில் மத செல்வாக்கு மற்றும் அரசு அதிகார துஷ்பிரயோகங்களை எதிர்ப்பதே சமூகத்தின் கூறப்பட்ட குறிக்கோள்களாக இருந்தன. "அநீதியை பரப்புவோரின் சூழ்ச்சிகளுக்கு முற்றுப்புள்ளி வைப்பதும், அவர்கள் மீது ஆதிக்கம் செலுத்தாமல் அவர்களைக் கட்டுப்படுத்துவதும் தான்" என்று அவர்கள் தங்கள் பொதுவான சட்டங்களில் எழுதினர்.
# இல்லுமினாட்டி

## பெயர்க் காரணம்

"இல்லுமினாட்டி" என்ற பெயர் இலத்தீன் வார்த்தையான "இல்லுமினாட்டஸ்" என்பதிலிருந்து வந்தது. அதன் பொருள் "அறிவொளி பெற்றவர்கள்" அல்லது "அறிவுள்ளவர்கள்".
# இல்லுமினாட்டி

## இரகசிய இயக்கம்

இல்லுமினாட்டி-விடுதலைக் கட்டுநர் மற்றும் பிற இரகசிய சங்கங்களுடன் சேர்ந்து-1784,1785,1787 மற்றும் 1790 ஆம் ஆண்டுகளில் கத்தோலிக்க திருச்சபையின் ஆதரவுடன் பவேரியாவின் தேர்ந்தெடுக்கப்பட்ட சார்லஸ் தியோடரின் ஆணை மூலம் சட்டவிரோதமாக்கப்பட்டது. அடுத்தடுத்த ஆண்டுகளில், இல்லுமினாட்டிகள் இரகசியகமாக செயல்பட்டதாகவும், பிரெஞ்சு புரட்சிக்குக் காரணமானவர்கள் என்றும் கூறி பழமைவாத மற்றும் மத விமர்சகர்களால் இழிவுபடுத்தப்பட்டது.  
இக்குழுவின் செயல்பாடுகள் யொஹான் வூல்ப்காங் ஃபொன் கேத்தா மற்றும் யொகான் கோட்ஃபிரைட் ஹெர்டர் போன்ற இலக்கியம் சார்ந்த நபர்களிடமும் அதன் ஈர்ப்பைக் கொண்டிருந்தது. மேலும் கோதா மற்றும் வெய்மர் ஆகியவற்றை ஆண்டு வந்த கோமகன்களிடம் கூட ஈர்ப்பை ஏற்படுத்தியிருந்தது.